Noir Producciones representa divendres a la Casa Municipal de la Cultura l'obra de teatre ‘Bajo el Polvo’
09 de novembre 2021

L'obra teatral _Bajo el Polvo_ es representarà divendres que ve, 12 de novembre, a la Casa Municipal de Cultura del Port de Sagunt. Esta tragèdia, d'aproximadament una hora i mitja de duració, en castellà i apta per a tots els públics, començarà a les 20.30 hores i l'entrada té un preu de nou euros. Esta activitat està emmarcada dins de l'agenda cultural de tardor que organitza el departament de Cultura de l'Ajuntament de Sagunt

La trama d'esta obra de teatre de Noir Producciones transcorre al poble fictici de Holeville, metàfora dels llocs més foscos de l'ànima. Allí torna Joseph Barrows, un inspector de policia retirat, després de diversos anys d'absència. La reconstrucció que intentarà fer entorn de les vertaderes causes d'un incendi en el qual han mort tres xics, desenterrarà els secrets dels habitants d'este xicotet racó, paradigma d'una societat hermètica i intransigent.

Les entrades es poden comprar a través del següent [enllaç](https://www.servientradas.com/espectaculo/AYUNTAMIENTO_DE_SAGUNTO/6/bajo-el-polvo.html)

![](/media/bvwdouuz/93c-bajo-el-polvo.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/noir-producciones-representa-divendres-a-la-casa-municipal-de-la-cultura-l-obra-de-teatre-bajo-el-polvo/ "Facebook")
*   [](http://twitter.com/share?url=https://aytosagunto.es/va/actualitat/noir-producciones-representa-divendres-a-la-casa-municipal-de-la-cultura-l-obra-de-teatre-bajo-el-polvo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/noir-producciones-representa-divendres-a-la-casa-municipal-de-la-cultura-l-obra-de-teatre-bajo-el-polvo/ "Linked In")
*   [](mailto:?body=https://aytosagunto.es/va/actualitat/noir-producciones-representa-divendres-a-la-casa-municipal-de-la-cultura-l-obra-de-teatre-bajo-el-polvo/)